**ТЕХНИЧЕСКА СПЕЦИФИКАЦИЯ**

**По обществена поръчка с предмет: „Предоставяне на куриерски услуги за нуждите на Държавна агенция за метрологичен и технически надзор“, провеждана въз основа на сключено Рамково споразумение № СПОР-26/04.10.2017 г.**

 Предметът на обществената поръчка включва приемане (вземане от адреса на Възложителя), пренасяне (транспортиране) и доставка до получателя (от врата до врата) на куриерски пратки от и на адресите на Възложителя посочени в Приложение №4 към поканата за участие и договора. Въз основата на проведения вътрешен конкурентен избор Възложителят ще сключи договор по реда на чл. 82, ал. 3 и 4 от ЗОП.

1. **Предмет на обществената поръчка.** Предметът на настоящата поръчка включва следните куриерски услуги:

1. Градски и междуградски куриерски услуги;

2. Международни куриерски услуги;

3. Допълнителни услуги (при необходимост и с предварителна заявка);

 При необходимост предаването и/или приемането на куриерските пратки може да става по график.

**1.1. Прогнозни количества:**

|  |  |
| --- | --- |
| **Вид услуга** | **Прогнозно количество** |
| [KOБ3] Обикновена куриерска услуга (от врата до врата) в рамките на едно населено място за пратки от 1 до 2 кг. | 40 бр. |
| [КОБ1] Обикновена куриерска услуга (от врата до врата) в рамките на едно населено място за пратки до 500 гр. /документални пратки/ | 1000 бр. |
| [КОБ2] Обикновена куриерска услуга (от врата до врата) в рамките на едно населено място за пратки от 501 гр. до 1000 гр. | 40 бр. |
| [КОБ4] Обикновена куриерска услуга (от врата до врата) в рамките на едно населено място за пратки от 2 до 3 кг. | 40 бр. |
| [КОБ5] Обикновена куриерска услуга (от врата до врата) в рамките на едно населено място за пратки от 3 до 4 кг. | 40 бр. |
| [КОБ6] Обикновена куриерска услуга (от врата до врата) в рамките на едно населено място за пратки от 4 до 5 кг. | 40 бр. |
| [КОБб2] Обикновена куриерска услуга (от врата до врата) между различни населени места за пратки до 500 гр. /документални пратки/ | 1400 бр. |
| [КОБб3] Обикновена куриерска услуга (от врата до врата) между различни населени места за пратки от 501 до 1000 гр. | 40 бр. |
| [КОБб4] Обикновена куриерска услуга (от врата до врата) между различни населени места за пратки от 1 до 2кг. | 40 бр. |
| [КОБб5] Обикновена куриерска услуга (от врата до врата) между различни населени места за пратки от 2 до 3 кг.  | 40 бр. |
| [КОБб6] Обикновена куриерска услуга (от врата до врата) между различни населени места за пратки от 3 до 4 кг. | 40 бр. |
| [КОБб7] Обикновена куриерска услуга (от врата до врата) между различни населени места за пратки от 4 до 5 кг. | 40 бр. |
| [КОБб8] Обикновена куриерска услуга (от врата до врата) между различни населени места за пратки от 5 до 6 кг. | 15 бр. |
| [КОБб9] Обикновена куриерска услуга (от врата до врата) между различни населени места за пратки от 6 до 7 кг. | 15 бр. |
| [КОБбб10] Обикновена куриерска услуга (от врата до врата) между различни населени места за пратки от 7 до 8 кг. | 15 бр. |
| [КОБбб11] Обикновена куриерска услуга (от врата до врата) между различни населени места за пратки от 8 до 9 кг. | 15 бр. |
| [КОБбб12] Обикновена куриерска услуга (от врата до врата) между различни населени места за пратки от 9 до 10 кг. | 15 бр. |
| [КЕП1] Експресна куриерска услуга (от врата до врата) в рамките на едно населено място за пратки до 500 гр. /документални пратки/ | 90 бр.  |
| [КЕПб1] Експресна куриерска услуга (от врата до врата) между различни населени места за пратки до 500 гр. /документални/ | 30 бр.  |
| [КЕПб3] Експресна куриерска услуга (от врата до врата) между различни населени места за пратки от 1 до 2 кг. | 25 бр. |
| [КЕПЕВ\_01] Експресни куриерски услуги в държави в ЕС за пратки до 500 гр. | 15 бр. |
| [8.ДУК] Допълнителна услуга Обратна разписка /за вътрешни куриерски услуги/ | 2550 бр. |

***Забележка: Броят на куриерските услуги е прогнозен и Възложителят не се задължава да ги заяви в посочените количества!***

 **II. Изисквания към изпълнението на поръчката:**

 Участникът, определен за изпълнител по обществената поръчка следва да изпълни следните изисквания на Възложителя:

1. Да извършва куриерски услуги на територията на страната и чужбина по поръчка на Възложителя.

**2.** Да приема куриерски пратки от адресите на Възложителя, посочени в Приложение № 4 към поканата за участие и договора по обществената поръчка ежедневно, във вид с ненарушена цялост, запечатани, в сроковете, уговорени с Възложителя. При необходимост предаването и/или приемането на куриерските пратки може да става по график.

**3**. Да доставя куриерски пратки на получателите, посочени от Възложителя, на ръка срещу подпис, в сроковете, уговорени с Възложителя, във вид с ненарушена цялост, запечатани, придружени с товарителница.

**4**. Да извършва връчването на куриерските пратки лично на адресата срещу подпис, като отбелязва датата и часа на връчване.

а/ за служебен адрес - срещу подпис на лице с месторабота на адреса, като се отбелязват имената, длъжността / отдела на лицето, получило пратката, датата и часа на връчване;

б/ за домашен адрес – срещу подпис на член от домакинството, като се отбелязват имената на лицето, получило пратката, датата и часа на връчване.

**5**. Да връща незабавно като доказателство за връчване оригинали на товарителниците оформени по начин, отговарящ на изискванията за връчване, регламентирани в нормативната уредба отнасяща се до Възложителя.

**6.** При невъзможност за връчване на пратката при първо посещение, куриер на Изпълнителя да оставя известие, в което да се посочва телефон за връзка с обслужващ офис на Изпълнителя, за уточняване на начина на доставка на пратката.

**7.** Да подпечатва всяка товарителница и да я попълва ясно и четливо.

**8.** Да не покрива текстовете, изписани от Възложителя или неговите служители върху плика при обработката на куриерските пратки. Да приема само правилно оформени и адресирани куриерски пратки и незабавно да уведомява координатора по договора за възникнали проблеми и нередности от страна на представители на Възложителя. Да предоставя услугите така, че начинът на оформяне и предаване на куриерските пратки от служители на Възложителя да не е определящ за цената и размера на отстъпките.

**9.** Да предлага стандартни фирмени опаковки за пратките при изисквани такива от страна на Възложителя.

**10**. Предаването и/или приемането на куриерските пратки се извършва въз основа на подписани от Възложителя и Изпълнителя (техни представители) описи/приемо-предавателни протоколи.

**11.** Да осигурява възможност за проследяване на всяка пратка до връчването й на получателя и получаване на обратна информация за датата, часа и начина на предаване на пратката (включително имената на получателя);

**12.** Да връща за своя сметка недоставени куриерски пратки на адреса на съответната структура на Възложителя, придружени от справка, в която са посочени причините за недоставяне в срок до 1 (един) месец от настъпване на събитието.

**13.** Да предоставя на служителите на Възложителя актуални списъци с телефони за контакт с офисите на Изпълнителя по места.

**14** При поискване от координатора по договора за Възложителя, да му предоставя по електронен път информация за количествата на куриерските пратки и колети и изразходваните средства по структури.

**15**. Изпълнителят следва да обезпечи извършването на международните куриерски пратки до съответните държави. При изрично искане на Възложителя международните пратки се изпращат с предимство.

**16.** В случай на необходимост, поради законодателна и/или административна промяна на структурата на Възложителя, от допълване на Списъка със структурите по (Приложение № 4) към поканата и договора, за нуждите на които се предвижда предоставянето на куриерски услуги, в рамките на срока на договора, Възложителят уведомява писмено Изпълнителя за промяната в срок не по-дълъг от 10 (десет) работни дни, преди началната дата на започване/спиране или прекратяване на обслужване.

**17.** В случай на необходимост от съкращаване на Списъка със структурите на Възложителя, поради законодателна и/или административна промяна в структурата му, същият оттегля възлагането на услугата в съответната структура, без да дължи компенсации, в т. ч. финансови.

**18.** Изпълнителят следва да документира изпълнението на услугите по договора по следния начин:

**18.1.** Да съставя дневни и ежемесечни приемателно–предавателни протоколи за администрациите на Възложителя, съгласно уточненото в договора между Изпълнителя и Възложителя за извършените услуги от обхвата на обществената поръчка през предходния месец;

**18.2**. Количествено-стойностната справка да включва информация за предоставените услуги по видовете пратки, техния брой, тегло, единична цена и обща стойност.

**18.3.** Да представя, в срок до 7 (седем) дни след изтичане на отчетния календарен месец, съставените ежемесечни приемателно-предавателни протоколи, обобщената количествено-стойностна справка и фактура за извършените куриерски услуги от обхвата на обществената поръчка през предходния месец.

**III. Допълнителни условия за изпълнение на поръчката:**

1. Участниците следва да декларират, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.
2. Участниците следва да декларират, че приемат условията за изпълнение на обществената поръчка, заложени в приложения към поканата за участие проект на договор и настоящата техническа спецификация.
3. Участниците следва да декларират, че предложенията им са валидни 120 (сто  и двадесет) дни от крайния срок за подаване на офертите и ще остане обвързващо за тях като може да бъде прието по всяко време преди изтичане на този срок.